**МОДЕЛ УГОВОРА О ЈАВНОЈ НАБАВЦИ УСЛУГЕ ИЗРАДЕ УРБАНИСТИЧКО ТЕХНИЧКЕ ДОКУМЕНТАЦИЈЕ ЗА УРЕЂЕЊЕ СКВЕРА СА ПАРКИНГОМ КОД ЖЕЛЕЗНИЧКЕ СТАНИЦЕ, ЈН 22/25**

Уговорне стране:

* 1. Општинска управа општине Аранђеловац, са седиштем у Аранђеловцу, Венац слободе 10, ПИБ 101486788, матични број 07184549, коју заступа руководилац Одељења за инвестиције и јавне набавке Ранка Фуртула, у даљем тексту Наручилац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извршилац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2025. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019 и 92/2023).

**Члан 1.**

Предмет уговора је услуга израде урбанистичко техничке документације за уређење сквера са паркингом код железничке станице, у свему према пројектном задатку и усвојеној понуди Извршиоца која је достављена путем Портала јавних набавки и која је саставни део овог уговора.

**Члан 2.**

Укупна вредност овог уговора је \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом.

**Члан 3.**

Извршилац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро и благовремено извршење посла у уговореном року, у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „без протеста”, роком доспећа „по виђењу” и роком важности који је 30 (тридесет) дана дужи од истека рока на који је закључен Уговор.

Ако се у року реализације уговора промене рокови за извршење уговорне обавезе, Извршилац се обавезује да продужи важност средстава финансијског обезбеђења за период за колико је продужен рок извршења уговорне обавезе и ако га о томе Наручилац писмено не опомене.

**Члан 4.**

Наручилац се обавезује да изврши плаћање у две рате:

-Прва рата по предаји материјала за јавну презентацију, у износу од 50% уговорене вредности, у року од 45 (четрдесет пет) дана од дана достављања исправног рачуна.

- Друга рата након спроведене стручне контроле и предаје финалне верзије документације Наручиоцу, у износу од 50% уговорене вредности, у року од 45 (четрдесет пет) дана од дана достављања исправног рачуна.

Плаћање се врши уплатом на рачун Извршиоца.

**Члан 5.**

Рок за израду урбанистичко техничке документације је 60 (шездесет) дана од дана потисивања уговора о јавној набавци и достављања финансијског обезбеђења. У рок израде се не рачуна јавна презентација и стручна контрола.

Извршилац је дужан да, у случају потребе за продужењем рока за извршење уговора, упути Наручиоцу писани захтев са детаљним образложењем и то најкасније 10 дана пре истека уговореног рока, како би се размотрила оправданост захтева и, у случају сагласности, уговорени рок продужио закључивањем анекса на овај уговор.

**Члан 6.**

Уколико због пропуста Извршиоца дође до продужења рокова Наручилац има право уновчити меницу из члана 3. Уговора.

**Члан 7.**

Извршилац се обавезује да услугу извршава по свим важећим прописима, прописаним стандардима, правилима струке и пажњом доброг привредника.

**Члан 8.**

Извршилац за извршење уговора неће ангажовати подизвођаче.

*Или*

Извршилац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_.

Извршилац у потпуности одговара Наручиоцу за извршење уговорених обавеза, те и за услуге изведене од стране подизвођача, као да их је сам извео.

**Члан 9.**

О својој намери да раскине уговор, уговорна страна је дужна да писменим путем обавести другу страну.

Уговор ће се сматрати раскинутим по протеку рока од 8 (осам) дана, од дана пријема писменог обавештења.

**Члан 10.**

Уколико Извршилац не извршава своје обавезе у уговореном року, дужан је да плати Наручиоцу уговорну казну у висини 0,5‰ од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорне вредности Уговора.

Ако је Наручилац претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

**Члан 11.**

Уговорне стране ће све евентуалне спорове који могу настати по овом уговору решавати споразумно, а у случају да се не могу договорити, уговара се надлежност Привредног суда у Kрагујевцу.

**Члан 12.**

Уговорне стране су сагласне да се потраживање из овог Уговора не може пренети на треће лице без писмене сагласности Наручиоца.

**Члан 13.**

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

На питања која нису регулисана овим Уговором, а која су од важности за извршење истог, примењиваће се одредбе Закона о облигационим односима.

**Члан 14.**

Уговор је сачињен у 6 ( шест ) истоветних промерака, од којих су по 3 ( три ) за сваку уговорну страну.

**ИЗВРШИЛАЦ НАРУЧИЛАЦ**

\_\_\_\_\_\_\_\_\_\_\_\_\_\_\_\_\_\_ \*\*\*\*\*\*\*\*\*\*\*\*\*\*\*\*\*\*

Ранка Фуртула